ওলা-উবরকে টেক্কা দিতে চালু হচ্ছে ‘ভারত ট্যাক্সি’!

ওয়েব ডেস্ক : ওলা (OLA)-উবর (Uber)-র‌্যাপিডোর (Rapido) মতো সংস্থাকে চ্যালেঞ্জ ছুড়ে দিতে চালু হয়েছে নতুন প্ল্যাটফর্ম ‘ভারত ট্যাক্সি’ (Bharat Taxi)। জানা যাচ্ছে, বর্তমানে পরীক্ষামূলকভাবে দিল্লি এবং গুজরাটের বেশ কিছু অংশে এর পরিষেবা শুরু হয়েছে। নয়াদিল্লিতে জানুয়ারি থেকে এই পরিষেবা পুরোপুরি শুরু হওয়ার কথা।

সহকার ট্যাক্সি কো-অপারেটিভ লিমিটেড এই ‘ভারত ট্যাক্সি’ (Bharat Taxi) পরিচালনা করছে। এটি হল বিশ্বে বৃহত্তম ড্রাইভার-ওনড মোবিলিটি নেটওয়ার্ক। ইতিমধ্যে গাড়ি, অটো-রিকশা ও বাইক, ট্যাক্সি বহু চালক এতে নথিভুক্ত হয়েছেন বলে জানা যাচ্ছে। নতুন এই প্ল্যাটফর্ম ব্যবহার করে চালকরা ভাড়ার পুরো অর্থ নিজেরাই রাখতে পারবেন। জানা যাচ্ছে এখনও পর্যন্ত যারা নথিভুক্ত করেছেন তাদের মধ্যে দুই-তৃতীয়াংশের বেশি ক্যাব অপারেটর। পাশাপাশি অটো-রিকশা এবং বাইক ট্যাক্সির চালকেরাও রয়েছেন

আরও খবর : জলের বোতল–খাবারের প্যাকেট থেকে ক্যানসারের অভিযোগ, জনস্বার্থ মামলা খারিজ সুপ্রিম কোর্টে

এই প্ল্যাটফর্মে রয়েছে একাধিক ভাষা। , রিয়েল-টাইম গাড়ি ট্র্যাকিং। সঙ্গে রয়েছে ২৪ ঘণ্টার গ্রাহক সহায়তার সুবিধাও। এই প্ল্যাটফর্মে এসি, নন এসি বিভিন্ন ধরণের অপশন থাকবে। নতুন এই অ্যাপে ভাড়াও বলে দেওয়া হয়েছে। তা হল প্রথম ৪ কিলোমিটার ভাড়া নূন্যতম ৩০ টাকা। এর পর ৪ থেকে ১২ কিলোমিটার পর্যন্ত প্রতিকিলোমিটারে ভাড়া হবে ২৩ টাকা। তার বেশি হলে প্রতি কিলোমিটারে ভাড়া ১৮ টাকা করে ধার্য করা হবে।

নতুন এই অ্যাপটি যুক্ত রয়েছে মেট্রোর মতো পাবলিক ট্রান্সপোর্ট পরিষেবার সঙ্গে।  ফলে এই অ্যাপ ব্যাবহার করে নিজেদের যাত্রা পরিকল্পনা করতে পারবেন সাধারণ মানুষ। এই অ্যাপটি অ্যান্ড্রয়েড এবং আইওএস দুটিতেই পাওয়া যাবে।

দেখুন অন্য খবর :